laion/Wikipedia-Exotic huggingface dataset:
ანტუან სევრიუგინი

ანტუან სევრიუგინი (დ. 1830 — გ. 1933) — ყაჯარების დინასტიის კარის ფოტოგრაფი (1885-1925) და ყველაზე წარმატებული ფოტოატელიეს მფლობელი ირანში. მისი ფოტოები ყაჯარებისა და ადრეული ფეჰლევის დინასტიის დროინდელი ირანის შესასწავლად ერთ-ერთი უმნიშვნელოვანესი წყაროა, როგორც ზოგადად ირანული საზოგადოების, ისე ამ პერიოდის ისტორიისა და კულტურის თვალსაზრისით. ანტუან სევრიუგინი დაიბადა თეირანში, რუსეთის საელჩოს თანამშრომლის, სომხური წარმომავლობის ვასილ სევრიუგინისა და მისი ქართველი მეუღლის ოჯახში. მამის ნაადრევი გარდაცვალების შემდეგ დედამ, რომლის სახელი მხოლოდ სპარსული ფორმითაა ცნობილი — ახიმ-ხანუმი, ოჯახი თბილისში წამოიყვანა. ანტუანი თბილისიდან, ფოტოგრაფ დიმიტრი ერმაკოვის რჩევით, ყირიმში გაემგზავრა, მოიარა შუა აზია და კავკასია. ამის შემდეგ ირანში მოგზაურობა და ამ ქვეყნის შესახებ დოკუმენტაციის შექმნა გადაწყვიტა. 1870 წელს ძმასთან, კოლიასთან ერთად, ჯერ აზერბაიჯანში, შემდეგ კი ქურთისტანსა და ლურისტანში იმოგზაურა. 1883 წელს თეირანში, დღევანდელ ფირდოუსის ქუჩაზე სევრიუგინმა ძმასთან ერთად ფოტოატელიე გახსნა. ანტუანმა ირანში სომეხი ქალი, ლუიზე გურგენიანი შეირთო და მასთან შვიდი შვილი ჰყავდა. ამ დროის განმავლობაში მისი ფოტოხელოვნება ირანულ ზეპურ საზოგადოებაში სულ უფრო მეტი წარმატებით სარგებლობდა, ბოლოს ის ნასერ ადილ-შაჰის (1831-1896) კარზე მიიწვიეს. საერთაშორისო საზოგადოების ყურადღება მან მას შემდეგ მიიქცია, რაც გერმანელი ისტორიკოსის ფრიდრიხ სარეს (1865-1945) დავალებით ირანის სამხრეთში ექსპედიცია მოაწყო და აქემენიდური და სასანიდური ირანის ძეგლები გადაიღო, რომლებიც ალბომის სახით 1910 წელს გამოიცა. კონსტიტუციური რევოლუციის დროს (1905-1911) ანტუან სევრიუგინის ფოტო-ატელიე გაანადგურეს. 7000 ფოტოდან მხოლოდ 2000 გადარჩა, ნაწილიც რეზა-შაჰ-ფეჰლავის მოდერნიზიის პერიოდში კონფისცირებულ იქნა. მოგვიანებით ანტუანის ქალიშვილმა, მარიმ ზოგიერთის უკან დაბრუნება შეძლო. 696 შუშის ნეგატივი, რომელიც გადარჩა, სმითსონის ინსტიტუტში ინახება. მისი ფოტოები წარმოადგენს სტილს, რომელსაც ფრანგულად „Type“ ეწოდება და რომელიც სხვადასხვა ეთნიკურ ჯგუფებსა და მათ საქმიანობას ასახავს, საინტერესოა რეგიონალური ჩაცმულობის, ხელოსნობის, უპირველეს ყოვლისა, პროფესიებისა და რელიგიების შესასწავლად. თავის დროზე ისინი ღია ბარათების („Types Persanes“) სახით იყიდებოდა. ლიტერატურის მუზეუმში ანტუან სევრიუგინის ფოტოების ათეულობით ორიგინალი ინახება. მათი ნაწილი ლადო აღნიაშვილის მიერ მე-19 საუკუნის ბოლოსაა ჩამოტანილი, ნაწილი — ამბაკო ჭელიძის მიერ 1920-იან წლებში შესყიდული. საქართველოში პირველად სევრიუგინი სწორედ ლიტერატურის მუზეუმში, 2011 წლის 28 ივნისს გამოიფინა. ანტუან სევრიუგინის შემოქმედება ირანელებისათვის ისეთივე მნიშვნელობისაა, რაც ქართველებისთვის ალექსანდრე როინაშვილისა ან დიმიტრი ერმაკოვის შემოქმედება. აზიური ხელოვნების სვინსონის მუზეუმი დაარქივებული 2004-01-09 საიტზე Wayback Machine. ანტუან სევრიუგინის ბიოგრაფია, მულტიმედია ირანული ხელოვნება
აბრაზიული ტერასა

აბრაზიული ტერასა, ბენჩი (ინგლ. bench) — ზღვის ფსკერის ზედაპირის სანაპირო ნაწილი, რომელიც აბრაზიული პროცესებითაა დამუშავებული. მისი განივი პროფილია ნაპირთა მცირედ, ხოლო ფუძესთან მეტად დახრილი ამოზნექილი მრუდე ხაზი. ძველი აბრაზიული ტერასა შეიძლება იყოს დაძირული (წყლით დაფარული), ან ზღვის დონეზე მაღლა ამოწეული. ასეთი ამოწეული აბრაზიული ტერასები ზღვის პირას ტერასულ ვაკეს ქმნის. კლიფი აბრაზია აბრაზიული ტერასა — სტატია დიდი რუსული ენციკლოპედიიდან (რუსული)
25th Anniversary Box Set

25th Anniversary Box Set — ბრიტანული პროგრესული როკ-ჯგუფ ჯეთრო ტალის ბოქს-სეტი, გამოცემული 1993 წელს. მასში შეტანილია ოთხი დისკი ჯგუფის ჩანაწერების ანთოლოგიით. ალბომი გამოსცა ლეიბლმა EMI. My Sunday Feeling A Song For Jeffrey Living In The Past Teacher Sweet Dream Cross-Eyed Mary Witch's Promise Life Is a Long Song Bungle in the Jungle Minstrel in the Gallery Cold Wind to Valhalla Too Old to Rock 'n' Roll: Too Young to Die! Songs from the Wood Heavy Horses Black Sunday Broadsword Nothing Is Easy My God With You There to Help Me A Song for Jeffrey To Cry You a Song Sossity: You're a Woman Reasons for Waiting We Used to Know Guitar Solo For a Thousand Mothers So Much Trouble My Sunday Feeling Some Day the Sun Won't Shine for You Living in the Past Bourée With You There to Help Me Thick As a Brick Cheerio A New Day Yesterday Protect and Survive Jack-A-Lynn The Whistler My God Aqualung 1969-1992 წლების საკონცერტო ჩანაწერები. To Be Sad Is a Mad Way to Be Back to the Family A Passion Play (Extract) Wind-Up / Locomotive Breath / Land of Hope and Glory Seal Driver Nobody's Car Pussy Willow Budapest Nothing Is Easy Kissing Willie Still Loving You Tonight Beggar's Farm Passion Jig A Song for Jeffrey Living in the Past ინფორმაცია საიტზე Discogs
The Best of Jethro Tull – The Anniversary Collection

The Best of Jethro Tull – The Anniversary Collection — ბრიტანული პროგრესული როკ-ჯგუფ ჯეთრო ტალის ორმაგი კომპილაციური ალბომი, გამოცემული 1993 წელს. მასში შეტანილია 1968 - 1991 წლებში ჯგუფის მიერ ჩაწერილი სიმღერები. კომპილაცია გამოსცა ლეიბლმა Chrysalis Records. „A Song For Jeffrey“ - 3:19 „Beggar's Farm“ - 4:19 „A Christmas Song“ - 3:07 „A New Day Yesterday“ - 4:09 „Bourée“ - 3:46 „Nothing Is Easy“ - 4:23 „Living In The Past“ - 3:21 „To Cry You A Song“ - 6:15 „Teacher“ - 4:01 „Sweet Dream“ - 4:02 „Cross-Eyed Mary“ - 4:09 „Mother Goose“ - 3:53 „Aqualung“ - 6:36 „Locomotive Breath“ - 4:25 „Life Is A Long Song“ - 3:19 „Thick as a Brick (ნაწყვეტი)“ - 3:02 „A Passion Play (ნაწყვეტი)“ - 3:47 „Skating Away On The Thin Ice Of The New Day“ - 3:52 „Bungle In The Jungle“ - 3:39 „Minstrel In The Gallery“ - 6:10 „Too Old To Rock 'n' Roll: Too Young To Die“ - 5:40 „Songs From The Wood“ - 4:54 „Jack-In-The-Green“ - 2:30 „The Whistler“ - 3:32 „Heavy Horses“ - 8:57 „Dun Ringill“ - 2:41 „Fylingdale Flyer“ - 4:32 „Jack-A-Lynn“ - 4:42 „Pussy Willow“ - 3:53 „Broadsword“ - 4:59 „Under Wraps II“ - 2:14 „Steel Monkey“ - 3:34 „Farm On The Freeway“ - 6:28 „Jump Start“ - 4:53 „Kissing Willie“ - 3:31 „This Is Not Love“ - 3:54 ინფორმაცია საიტზე Discogs
M.U. – The Best of Jethro Tull

M.U. – The Best of Jethro Tull — ბრიტანული პროგრესული როკ-ჯგუფ ჯეთრო ტალის კომპილაციური ალბომი, გამოცემული 1975 წელს. მასში შეტანილია 1969-1975 წლებში ჯგუფის მიერ ჩაწერილი სიმღერები. ალბომი გამოსცა ლეიბლმა Chrysalis Records. მხარე 1 Teacher (A, C, E, G, M) – 4:07 Aqualung (C, E, H, I, J) – 6:34 (ალტერნატიული მიექსი, შეტანილია სიმღერის საწყისი რიგი გიტარაზე, რომელიც სრულდება ორჯერ - წინა აშშ ვერსიებში სიმღერა იწყებოდა სამი წამის დაგვიანებით, სადაც მეორე წამზე ისმოდა რიფი) Thick as a Brick (ვერსია #1) (B, E, H, M, R) – 3:01 (Thick as a Brick, პირველი სამი წუთი, ნაწილი 1) Bungle in the Jungle (B, E, H, M, R) – 3:34 Locomotive Breath (C, E, H, I, J) – 4:23 (ალტერნატიული მიქსი) მხარე 2 Fat Man (A, C, M) – 2:50 Living in the Past (C, G, U) – 3:18 A Passion Play (ვერსია #8) (B, E, H, M, R) – 3:28 (Overseer Overture, რომელიც ჟღერს A Passion Play, Part Two-მდე 11 წუთით ადრე) Skating Away (On the Thin Ice of the New Day) (B, E, H, M) – 4:02 Rainbow Blues (B, E, H, M, R) – 3:37 Nothing is Easy (A, C, G, M) – 4:23 2003 წელს გამოვიდა ჯგუფის კრებული Essential, რომელზეც წარმოდგენილია სიმღერების იგივე სია, რაც M.U. - The Best Of Jethro Tull - Vol I-ში. Teacher - 4:07 Aqualung - 6:34 Thick as a Brick (Edit No.1) - 3:01 Bungle in the Jungle - 3:34 Locomotive Breath - 4:23 Fat Man - 2:50 Living in the Past - 3:18 Passion Play (Edit No.8) - 3:28 Skating Away (On the Thin Ice of the New Day) - 4:02 Rainbow Blues - 3:37 Nothing Is Easy - 4:23 ინფორმაცია საიტზე Discogs ↑ Jethro Tull singles. ↑ Allmusic review ↑ https://www.allmusic.com/album/r645896
შიბენიკის წმინდა იაკობის საკათედრო ტაძარი

წმინდა იაკობის საკათედრო ტაძარი (ხორვატ. Katedrala sv. Jakova) — ტაძარი ხორვატიის ქალაქ შიბენიკში. წარმოადგენს სამნავიან ბაზილიკას, სამი აფსიდითა და 32 მ სიმაღლის გუმბათით. მიეკუთვნება ხორვატიის კათოლიკურ ეკლესიას, შიბენიკის ეპარქიას. ტაძარი მთელი ქვეყნის მასშტაბით ყველაზე მნიშვნელოვანი რენესანსული არქიტექტურული მონუმენტია. 2000 წლიდან, ის შესულია იუნესკოს მსოფლიო მემკვიდრეობის ძეგლთა სიაში. ტაძრის მშენებლობა 1402 წელს იქნა ინიცირებული, თუმცა მისი მშენებლობის გეგმა ჯერ კიდევ 1298 წელს იყო დაწყებული. ძველი რომანული სტილის ტაძრის გადაკეთების აქტიური სამუშაოები 1431 წელს დაიწყო. აიგო მთლიანად ქვით - კირქვა ახლო მდებარე კარიერიდან მოჰქონდათ, მარმარილო კი კუნძულ ბრაშიდან. სამუშაოები სამ ეტაპად მიმდინარეობდა 1433 - 1441 წლებში და მას უძრვებოდნენ ადგილობრივი და იტალიელი ოსტატები. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: შიბენიკის წმინდა იაკობის საკათედრო ტაძარი Cathedral of St. James in Šibenik at UNESCO web site Cathedral of St. James at Šibenik web site დაარქივებული 2009-05-06 საიტზე Wayback Machine. Cathedral of St. James at Sibenik Region Tourist Board დაარქივებული 2007-09-29 საიტზე Wayback Machine.
ცემენტი

ცემენტი (გერმ. Zement < ლათ. caementum – ღორღი, მსხვრეული ქვა) — ჰიდრავლიკური მჭიდა ნივთიერებების დიდი ჯგუფის კრებითი სახელწოდება; ერთ-ერთი უმთავრესი საშენი მასალა, რომელსაც იყენებნ ბეტონისა და დუღაბის დასამზადებლად, ნაგებობის ცალკეული ელემენტების (დეტალების) დასამაგრებლად, ჰიდროსაიზოლაციოდ და სხვ. ამ ტერმინის ზოგადი გაგებით ცემენტი ცნობილია უძველესი დროიდან. პირველი ხელოვნური მჭიდა ნივთიერებები იყო თაბაშირი და კირი, რომლებსაც ძველი ეგვიპტელები და ბერძნები იყენებდნენ მონუმენტური ნაგებობის ასაშენებლად (ზოგიერთი მათგანი დღემდეა შემონახული). უფრო მოგვიანებით მჭიდა ნივთიერებად იყენებდნენ კირის დუღაბს, რომელშიც შედიოდა დაწვრილმანებული ვულკანური ქანების (ძველ რომში), კერამიკის ნაფხვენის (ძველ კოლხეთში) ან სუსტად გამომწვარი აგურფხვნილის (კიევის რუსეთში) დანამატები; ეს დანამატები მჭიდა მასალას ანიჭებდა წყალში გამყარების უნარს. 1795 წელს ჯ. პარკერმა მიიღო პატენტი რომანცემენტის გამოგონებისათვის, ხოლო 1824 წელს ჯ. ასპდინმა (ინგლისი) და 1825 წელს ე. ჩელიევმა (რუსეთი) ერთამანეთისაგან დამოუკიდებლად შექმნეს მჭიდა ნივთიერება, რომელიც დღეს პორტლანდცემენტის სახელწოდებითაა ცნობილი. რომანცემენტი პორტლანდცემენტი British Cement Association (UK) Cembureau (EU) დაარქივებული 2010-07-04 საიტზე Wayback Machine. Portland Cement Association (US) Verein Deutscher Zementwerke e. V. (VDZ), (Germany) დაარქივებული 2011-07-19 საიტზე Wayback Machine. Carbon dioxide emission from the global cement industry (in 1994)[მკვდარი ბმული] ქართული საბჭოთა ენციკლოპედია, ტ. 11, თბ., 1987. — გვ. 193.
ევფრასის ბაზილიკა

ევფრასის ბაზილიკა (ხორვატ. Eufrazijeva bazilika) — ბაზილიკა ხორვატიის ქალაქ პორეჩში. წარმოადგენს საეპისკოპოსო კომპლექსს, რომელიც გარდა საკუთრივ ბაზილიკისა, მოიცავს საეკლესიო სალაროს, მოსანათლ ადგილს და არქიეპისკოპოსთა სასახლის სიახლოვეს მდებარე სამრეკლოს. კომპლექსი ადრეული ბიზანტიური არქიტექტურის ერთ-ერთი საუკეთესო მაგალითია მთელს ხმელთაშუაზღვისპირეთში. ბაზილიკის უდიდეს ნაწილს შენარჩუნებული აქვს თავდაპირველი ფორმა, მაგრამ მიწისძვრებისა და ხანძრების შედეგად დაზიანებულის სულ მცირე დეტალები. იგი ამავე ადგილზე აშენებული უკვე მესამე ეკელსიაა და ინახავს წინა ეკლესიების ნარჩენებს, მაგალითად IV საუკუნის ბაზილიკის მოზაიკურ იატაკს. განსაკუთრებული ღირებულებების გამო, 1997 წელს ევფრასის ბაზილიკა იუნესკომ მსოფლიო მემკვიდრეობის ძეგლთა სიაში შეიტანა. ამ ადგილას მდებარე ყველაზე ადრეული ბაზილიკა წმინდა მაურუს პერენტიუმელის სახელობის იყო და მიეკუთვნებოდა IV საუკუნის მეორე ნახევარს. მისი სამლოცველოს მოზაიკური იატაკი დღეს ეკლესიის ბაღშია დაცული. იმავე საუკუნეში სამლოცველო გაადიდეს და ეკლესიად გარდაქმნეს, რომელიც ნავისა და სამრეკლოსგან შედგებოდა. მოზაიკაზე ასახული თევზი (ქრისტეს სიმბოლო) სწორედ ამ პერიოდით თარიღდება. ამავე თარიღს ადასტურებენ აქვე აღმოჩენილი მონეტები, რომლებზეც გამოსახულია იმპერატორი ვალენტი II (365–378). დღევანდელი ბაზილიკა ღვთისმშობლის სახელობისაა და VI საუკუნეში, ეპისკოპოს ევფრასის დროს აიგო. მშენებლობა 553 წელსს დაიწყო ძველი, დანგრევის პირას მისული ბაზილიკის ადგილას. მისი ნაწილები გამოყენებულ იქნა ახალი ეკლესიის მშენებლობაში, ხოლო მარმარილო მარმარილოს ზღვის სანაპიროდან მოიტანეს. კედლის მოზაიკები ბიზანტიელმა, იატაკის მოზაიკები კი ადგილობრივმა ოსტატებმა შეასრულეს. აფსიდზე, ღვთისმშობლის მოზაიკის გვერდით გამოსახულია ეპისკოპოსი ევფრასი, რომელსაც ხელში ეკლესია უჭირავს. 1440 წლის მიწისძვრის შედეგად დაზიანებული ცენტრალური ნავი და სამხრეთის კედელი შემდეგში აღადგინეს, დანგრეული ფანჯრის ადგილას კი ახალი ააშენეს გოტიკურ სტილში. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: ევფრასის ბაზილიკა Euphrasius basilica დაარქივებული 2007-12-15 საიტზე Wayback Machine. CroTouristica.com - Euphrasian basilica, Porec - tourist info დაარქივებული 2008-03-02 საიტზე Wayback Machine. (ხორვატული) (ინგლისური) (იტალიური) Mosaics დაარქივებული 2001-07-02 საიტზე Wayback Machine. More Mosaics დაარქივებული 2006-11-17 საიტზე Wayback Machine. ↑ Naklada Naprijed, The Croatian Adriadic Tourist Guide, pg. 12-13, Zagreb (1999), ISBN 953-178-097-8
ჩიტა-დი-კასტელო

ჩიტა-დი-კასტელო (იტალ. Città di Castello) — ქალაქი და კომუნა იტალიის ცენტრალურ რეგიონ უმბრიაში. ქალაქ პერუჯიდან მდებარეობს ჩრდილოეთით 56 კმ-ზე, ხოლო ქალაქ ჩეზენადან სამხრეთით 104 კმ-ში. ქალაქი გაწოლილია მდინარე ტიბრის ზემო დინების ხეობაში, აპენინების მთების გასწვრივ. სავარაუდოდ ჩიტა-დი-კასტელო ეტრუსკული ან უმბრიული წარმოშობისაა. ჩვენს წელთაღრიცხვამდე 89 წელს წარმოადგენდა რომაულ მუნიციპს. 550 წელს კი ქალაქი გაღატაკებული იყო ოსტგუთების მიერ. 752 წელს ფრანკთა მეფემ პიპინ მოკლემ ქალაქი ვატიკანს გადასცა, თუმცა ქალაქს ეუფლებოდა პაპთა ორი მხარე: პერუჯა და ფლორენცია. 1375 წელს ჩიტა-დი-კასტელო შეუერთდა ეკლესიის მთავრების წინააღმდეგ აჯანყებაში. 1474 წელს რომის პაპმა სიქსტუს IV-მ ქალაქში გამოუშვა თავისი ნათესავი იულიუს II, რომელმაც ქალაქი ალყაში მოაქცია, თუმცა ჩიტა-დი-კასტელოს მთავრებმა არ დათმეს ქალაქი იქამდე, ვიდრე არ დარწუმუნდნენ, რომ არმია არ გადავიდოდა ფედერიკო და მონტეფელტროს ხელში. იტალიის ქალაქების სია მოსახლეობის მიხედვით Youtube.com Newadvent.org Touring Club Italiano, 1966. Guida d'Italia: Umbria pp136-42. Official homepage (in Italian) (in English) Bill Thayer's site Basic information at Umbria Online (in English) დაარქივებული 2008-05-12 საიტზე Wayback Machine. Umbria Travel: Città di Castello დაარქივებული 2019-06-07 საიტზე Wayback Machine.
One Vision

„One Vision“ — ბრიტანული როკ-ჯგუფ Queen-ის სიმღერა და პირველი სინგლი 1985 წლის ალბომიდან A Kind of Magic. სინგლი გამოვიდა სიმღერის „Blurred Vision“ B-მხარეზე თანხლებით. სიმღერის ავტორია როჯერ ტეილორი. ითვლება, რომ სიმღერა დაიწერა Live Aid-ის მოვლენების შემდეგ ან მარტინ ლუთერ კინგის ბიოგრაფიის შთაგონებით. 2011 წლის დოკუმენტურ ფილმში Queen: Days of Our Lives როჯერ ტეილორი ამბობს, რომ მის მიერ დაწერილ ორიგინალურ ტექსტში იყო კინგის ცნობილი ტექსტის ერთგვარი პაროდირება. სიმღერის ოფიციალურ მუსიკალურ ვიდეოში, რომელშიც წევრები ჩნდებიან იმავე პოზაში, რაც „Bohemian Rhapsody“-ს ვიდეოში, გამოყენებულია „გარდაქმნის“ ეფექტი. Queen სიმღერას ასრულებდა The Magic Tour-ის ფარგლებში და ამ ნომრით კონცერტებს იწყებდა. They claimed they chose "One Vision" as the introduction song because its intro made a perfect concert introduction. ↑ One Vision - Queen. AllMusic (22 June 2017). ↑ A Kind Of Magic: Album Details QueenOnline. Retrieved 3 July 2011 ↑ 3.0 3.1 Queen - One Vision Allmusic. Retrieved 3 July 2011 ↑ ო'კეისი, მეტ, რეჟ. (2002) Queen - Days of Our Lives. Part 2. Queen Productions Ltd. წაკითხვის თარიღი: 29 აგვისტო, 2011 ↑ Queen live on tour: Magic tour: Setlist Queen Concerts. Retrieved 8 July 2011
A Kind of Magic (სიმღერა)

„A Kind of Magic“ — ბრიტანული როკ-ჯგუფ Queen-ის სიმღერა და სინგლი 1985 წლის ამავე სახელწოდების ალბომიდან. სინგლი გამოიცა B-მხარეზე სიმღერის „A Dozen Red Roses for My Darling“ თანხლებით. სიმღერის ავტორია ჯგუფის დრამერი როჯერ ტეილორი. სინგლმა ბრიტანეთის ჩარტში #3 პოზიციამდე მიაღწია, მთელ რიგ ევროპულ ქვეყნებში ათეულში მოხვდა, ხოლო „ბილბორდის“ ცხელ ასეულში #42 პოზიცია დაიკავა. იგი შეტანილია ჯგუფის კომპილაციურ ალბომებში Greatest Hits II და Classic Queen. ↑ Queen Album: Classic Queen დაარქივებული 27 February 2008 საიტზე Wayback Machine. MTV. წაკითხვის თარიღი: 2 ივლისი 2011 ↑ Brazilian single certifications – A Kind of Magic პორტუგალიურად. ბრაზილიის მუსიკალური პროდიუსერების ასოციაცია.
ჰარი პოტერის სამყაროს ადგილები და დაწესებულებები

ჰარი პოტერის ჯადოსნურ სამყაროში, რომელიც მწერალ ჯოან როულინგის მიერ არის შექმნილი, არაერთი გამოგონილი თუ რეალური ადგილმდებარეობაა ნახსენები. მათ შორის არის სკოლასთან დაკავშირებული, საცხოვრებელი, სავაჭრო თუ სამთავრობო ობიექტები. ჰოგსმიდი — სოფელი, რომელიც ჰოგვორტსის მაგიისა და ჯადოქრობის სკოლასთან ყველაზე ახლოს მდებარეობს. იგი პირველად ნახსენებია რომანში ჰარი პოტერი და აზკაბანის ტყვე. თითქმის ყოველთვის მოვლენები, დაკავშირებული მასთან, მიმდინარეობს ზამთარში, როდესაც სოფელი დაფარულია თოვლით. Gazetteer of the Wizarding World
ლიმის სინდრომი

ლიმის სინდრომი — სტოკჰოლმის სინდრომის საპირისპირო მოვლენა. ამ დროს გამტაცებლებს უჩნდებათ სიმპათია თავიანთი ტყვეების მიმართ. ფენომენს სახელწოდება მიეცა 1996 წელს ლიმაში, იაპონიის საელჩოში მომხდარი ინციდენტის გამო, რომლის დროსაც რევოლუციური მოძრაობის წევრებმა ჯერ ტყვედ აიყვანეს საელჩოში წვეულებაზე შეკრებილი ასობით ადამიანი, ხოლო შემდეგ სიმპათიის გამო გაათავისუფლეს. იერუსალიმის სინდრომი პარიზის სინდრომი სტენდალის სინდრომი ლიმის სინდრომი, ურბანული ლექსიკონი. (ინგლისური)
კარსტოლოგია

კარსტოლოგია, კარსტმცოდნეობა (კარსტი და ...ლოგია) — გეომორფოლოგიის ნაწილი, რომელიც შეისწავლის კარსტულ მოვლენებს, კარსტის წარმოშობას, განვითარებას, გავრცელებასა და პრაქტიკულ მნიშვნელობას, აგრეთვე ზედაპირული და მიწისქვეშა კარსტული წყლების თვისებებს, კარსტული სიცარიელეების მინერალურ აგრეგატებს, სასარგებლო წიაღისეულს, კარსტით გამოწვეულ უარყოფით მოვლენებთან ბრძოლის ღონისძიებებს და სხვა. კარსტოლოგიის ძირითადი დარგებია: კარსტის ჰიდროლოგია, კარსტის ჰიდროგეოლოგია, საინჟინრო-კარსტმცოდნეობა, ისტორიულ კარსტმცოდნეობა. კარსტოლოგია მჭიდრო კავშირშია სპელეოლოგიასთან. როგორც დამოუკიდებელი მეცნიერული მიმართულება ჩამოყალიბდა 1947 წელს. ტერმინი ფართოდ გავრცელდა ХХ საუკუნის 1950-იან წლებში. სპელეოლოგია გეომორფოლოგია კარსტოლოგია ტინტილოზოვი ზ., ქსე, ტ. 5, გვ. 416, თბ., 1980; Максимович Г. A., Основы карстоведения, т. 1-2, Пермь, 1963-69; Jennings J. N., Karst, Camb. (Mass.) - L., 1971 (An introduction to systematic geomorphology, v. 7).
ტროგირი

ტროგირი (ლათ. Tragurium; ბერძნ. Τραγύριον; იტალ. Traù; უნგრ. Trau) — ისტორიული ქალაქი და ნავსადგური ხორვატიის სპლიტ-დალმატიის ოლქში, ადრიატიკის ზღვაზე. 2001 წელს მისი მოსახლეობა 12 995 ადამიანს შეადგენდა. ქალაქი მდებარეობს პატარა კუნძულზე, კონტინენტურ ხორვატიასა და კუნძულ ჩიოვოს შორის, ქალაქ სპლიტიდან 27 კმ-ით დასავლეთით. 1997 წელს, ტროგირის ისტორიული ცენტრი იუნესკომ მსოფლიო მემკვიდრეობის სიაში შეიტანა. ძვ. წ. III საუკუნეში, კუნძულ ვისის ბერძენმა კოლონისტებმა ტროგირის წინაპარი, ქალაქი ტრაგურიონი დააარსეს. რომაულ ეპოქამდე ის მთავარ ნავსადგურად იქცა. სახელწოდება მოდის ბერძნული სიტყვიდან „ტრაგოს" (მამალი თხა). ახლოს მდებარე ქალაქ სალონას უცაბედმა აყვავებამ, ტროგირს მნიშვნელობა დაუკარგა. სლავების მიგრაციის პერიოდში, დანგრეული სალონადან მოსახლენი ტროგირში გაიქცნენ. IX საუკუნეში, ტროგირი ხორვატიის მმართველებს ხარკს უხდიდა. XI საუკუნეში შეიქმნა ტროგირის ეპარქია (გაუქმდა 1828 წელს), 1107 წელს მას უნგრეთ-ხორვატიის მეფე კოლომანმა მას მნიშვნელოვანი შეღავათები მიანიჭა და ავტონომიური ქალაქის სტატუსი უბოძა. 1123 წელს ტროგირი დაიპყრეს და თითქმის მთლიანად დაანგრიეს სარაცინებმა. მიუხედავად ამისა, მცირე პერიოდის განმავლობაში, XII-XIII საუკუნეებში ქალაქმა მნიშვნელოვან ეკონომიკურ აყვავებას მიაღწია. 1242 წელს, მეფე ბელა IV-მ აქ თავშესაფარი დააარსა, როდესაც ის თათრებს გამოექცა. 1420 წლიდან ტროგირში ვენეციელთა ბატონობა იწყება. ვენეციის დაშლის შემდეგ, 1797 წლიდან ქალაქი ჰაბსბურგთა იმპერიის ნაწილი გახდა. პირველი მსოფლიო ომის შემდეგ, ტროგირი ხორვატიასთან ერთად სლოვენიელების, ხორვატებისა და სერბების სახელმწიფოს შემადგენლობაში შევიდა, საიდანაც შემდგომ იუგოსლავიის სამეფოში გადაინაცვლა. ამ პერიოდის განმავლობაში, ქალაქის იტალიელი მოსახლეობა, რომელიც მმართველ წრეს მიეკუთვნებოდა და მთლიანი მოსახლეობის თითქმის ნახევარს შეადგენდა, აიძულეს იტალიაში გადაბარგებულიყვნენ. მეორე მსოფლიო ომის მიმდინარეობისას, ტროგირი იტალიამ დაიპყრო. 1944 წელს ის იუგოსლავიას გადაეცა, ხოლო 1991 წლიდან ხორვატიის შემადგენლობაში შევიდა. Historic City of Trogir - UNESCO World Heritage Centre Trogir virtual tour (Croatian Landmarks) ↑ Croatian Census 2001 (Popis stanovništva 2001) ↑ Frommer's Croatia by Karen Torme Olson & Sanja Bazulic Olson ↑ Footprint Croatia by Jane Foster
დიოკლეტიანეს სასახლე

დიოკლეტიანეს სასახლე (ხორვატ. Dioklecijanova palača) — ნაგებობა ხორვატიის ქალაქ სპლიტში, რომელიც რომის იმპერატორმა დიოკლეტიანემ ახ. წ. IV საუკუნის დასაწყისში ააგო. სასახლე მდებარეობს უბეში შეჭრილ პატარა ნახევარკუნძულის სამხრეთ ნაწილში, ქალაქ სალონადან 4 მილის დაშორებით, რომელიც იმ დროისათვის რომის პროვინცია დალმაციის დედაქალაქი იყო. მას შემდეგ, რაც ეს ტერიტორია რომაელებმა მიატოვეს, სასახლე რამდენიმე საუკუნის განმავლობაში ცარიელი რჩებოდა. VII საუკუნეში, შემოგარენში მაცხოვრებლებმა ბარბაროსების თავდასხმებს გაქცევით უშველეს თავს სასახლის კედლებს შეეფარნენ. ამის შემდეგ, სასახლე ადგილობრივების მიერ იქნა ათვისებული, აქ მათ საცხოვრებელი სახლები და საკუთარი წარმოებები მოაწყვეს. დღეისათვის, მის კედლებს შიგნით შესაძლებელია რამდენიმე რესტორნისა და მაღაზიის ხილვა. შუა საუკუნეების შემდეგ, სასახლე ევროპელთათვის უცნობი იყო, სანამ ის შოტლანდიელმა ნეო-კლასიკოსმა არქიტექტორმა რობერტ ადამმა არ აღწერა, რომელმაც ფრანგ მხატვარ-ანტიკვარისტ შარლ-ლუი კლერისოსა და რამდენიმე სხვა ხელოვანთან ერთად გამოაქვეყნა „იმპერატორ დიოკლეტიანეს სასახლის ნანგრევები დალმაციაში“ (ლონდონი, 1764 წ). დიოკლეტიანეს სასახლე ადამის ახალი, ნეოკლასიკური არქიტექტურული სტილის შთაგონების წყარო გახდა. დღეისათვის, სასახლე ადგილობრივი მნიშვნელობის საზღვრებს სცდება. ის ხორვატიის სანაპირო ზოლში მდებარე ერთ-ერთი ყველაზე ცნობილი არქიტექტურული და კულტურული ღირსშესანიშნაობაა, ამავე დროს, წარმოადგენს მსოფლიოში შემორჩენილ ყველაზე სრულყოფილ რომაული სასახლის ნაშთს, რომელსაც ევროპისა და ზოგადად მსოფლიოს მემკვიდრეობაში გამორჩეული ადგილი უკავია. 1979 წელს, დიოკლიტიანეს სასახლის გარშემო გაშენებული ისტორიული ქალაქი სპლიტი იუნესკომ მსოფლიო მემკვიდრეობის ძეგლთა სიაში შეიტანა. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: დიოკლეტიანეს სასახლე Robert Adalem's „იმპერატორ დიოკლეტიანეს სასახლის ნანგრევები დალმაციაში" Diocletian palace Guesthouse Diocletian palace tours დაარქივებული 2016-05-26 საიტზე Wayback Machine. Diocletian's Palace virtual tour (Croatian Landmarks) ↑ http://www.croatiatraveller.com/Heritage_Sites/Diocletian'sPalace.htm ↑ Hogan, C. Michael, "Diocletian's Palace", The Megalithic Portal, A. Burnham ed., 6 Oct 2007.
იენ ანდერსონი

იენ სკოტ ანდერსონი (ინგლ. Ian Scott Anderon), ბრიტანეთის იმპერიის ორდენის მფლობელი (დ. 10 აგვისტო, 1947) — შოტლანდიელი ვოკალისტი, სიმღერების ავტორი და მულტი-ინსტრუმენტალისტი. იგი ცნობილია, როგორც ჯგუფ ჯეთრო ტალის წამყვანი ვოკალისტი და ხელმძღვანელი. მას ასევე გამოცემული აქვს შვიდი სოლო ალბომი. Walk into Light (1983) Divinities: Twelve Dances with God (1995) The Secret Language of Birds (2000) Rupi's Dance (2003) Thick as a Brick 2 (2012) Homo Erraticus (2014) თანამშრომლობები Jethro Tull – The String Quartets, Carducci String Quartet-თან ერთად (2017) Ian Anderson Plays the Orchestral Jethro Tull (2005) Thick as a Brick - Live in Iceland (2014) „Fly by Night / End Game“ (1983) „Divinities - Four Dances With God“ (1995) „The Habanero Reel“ (2000) „Postcard Day“ (2000) „Banker Bets, Banker Wins“ (2012) „The Browning Of The Green“ (2014) „Doggerland“ (2014) ოფიციალური საიტი: http://jethrotull.com/ იენ ანდერსონი კინოფილმების ინტერნეტ-მონაცემთა ბაზაში ჯეთრო ტალის სიმღერების ანოტაცია დაარქივებული 2018-12-24 საიტზე Wayback Machine. ↑ Andy Manson. Fine instrument luthier. AndyManson.com. დაარქივებულია ორიგინალიდან — 3 ივნისი 2012. ციტირების თარიღი: 28 March 2012.
Walk into Light

Walk into Light — ბრიტანელი პროგრესული როკ-მუსიკოს იენ ანდერსონის სადებიუტო სტუდიური ალბომი, რომელიც გამოვიდა 1983 წელს. თავდაპირველად ანდერსონი წერდა ალბომ A-ს, მაგრამ იგი საბოლოოდ ჯეთრო ტალის შემდეგ სტუდიურ ალბომად იქცა. Walk into Light-ზე ანდერსონთან ითანამშრომლა პიტერ-ჯონ ვეტისმა, რომელიც ამავე დროს ჯეთრო ტალის შემადგენლობაშიც შედიოდა. ალბომის რემასტერი 2011 წელს გამოიცა. ინფორმაცია საიტზე Discogs ↑ Allmusic review
Divinities: Twelve Dances with God

Divinities: Twelve Dances with God — ბრიტანელი პროგრესული როკ-მუსიკოს იენ ანდერსონის მეორე სტუდიური ალბომი. გამოვიდა 1995 წელს. ალბომის 12 კომპოზიცია ინსტრუმენტულია. მათზე გავლენა იქონია სხვადასხვა ქვეყნების ხალხურმა მუსიკამ, რომელთა შორის არის კელტური, ესპანური და აფრიკული მოტივები. Divinities: Twelve Dances with God AllMusic-ზე ↑ Allmusic review